ai4bharat/Pralekha huggingface dataset:
বস্ত্রমন্ত্রক
আগামীকাল জাতীয় হস্তচালিত তাঁত দিবসে কেন্দ্রীয় বস্ত্র মন্ত্রক ভার্চুয়াল প্ল্যাটফর্মে অনুষ্ঠানের আয়োজন করেছে
নয়াদিল্লী, ৬ আগস্ট, ২০২০
হস্তচালিত তাঁত ক্ষেত্রটি দেশের গৌরবময় সাংস্কৃতির ঐতিহ্যের প্রতীক। দেশে জীবিকার এক গুরুত্বপূর্ণ উৎস। এই ক্ষেত্রটি নারীর ক্ষমতায়ণের অন্যতম দিশারী। কারণ হস্তচালিত তাঁত ক্ষেত্রে অধিকাংশ তাঁতি ও সহকারী শ্রমিকদের মধ্যে ৭০ শতাংশই মহিলা।
আগামীকাল ষষ্ঠ জাতীয় হস্তচালিত তাঁত দিবস। এই উপলক্ষ্যে কেন্দ্রীয় বস্ত্র মন্ত্রক কোভিড-১৯ পরিস্থিতি বিবেচনা করে জনসমাগম এড়াতে ভার্চুয়াল প্ল্যাটফর্মে একটি অনুষ্ঠানের আয়োজন করেছে। কেন্দ্রীয় বস্ত্র এবং মহিলা ও শিশু বিকাশ মন্ত্রী শ্রীমতি স্মৃতি ইরানী এই অনুষ্ঠানে প্রধান অতিথি হিসেবে উপস্থিত থাকবেন। মুখ্য অতিথি হিসেব উপস্থিত থাকবেন শ্রী রবি কাপুর। হিমাচল প্রদেশের মুখ্যমন্ত্রী শ্রী জয়রাম ঠাকুর, সিমলা থেকে ভার্চুয়াল মাধ্যমে এই অনুষ্ঠানে যোগ দেবেন। এছাড়াও এই অনুষ্ঠানে ভারতের বিভিন্ন প্রান্তে তাঁত সংগঠনের সঙ্গে যুক্ত সদস্য, ২৮টি তাঁত পরিষেবা কেন্দ্র, এনআইএফটি ক্যাম্পাস, ন্যাশনাল হ্যান্ডলুম ডেভেলপমেন্ট কর্পোরেশন, হ্যান্ডলুম এক্সপোর্ট প্রমোশন কাউন্সিল সহ একাধিক সংগঠন যোগ দেবে।
১৯০৫ সালে এদিনই স্বদেশী আন্দোলনের সূচনা হয়েছিল। সেই দিনটিকে স্মরণে রেখে প্রতি বছর ৭ই আগস্ট জাতীয় হস্তচালিত তাঁত দিবস পালন করা হয়ে থাকে। হস্তচালিত তাঁত শিল্প সম্পর্কে জনসাধারণের মধ্যে সচেতনতা বোধ বৃদ্ধি এবং আর্থ-সামাজিক উন্নয়নে এর অবদান সম্পর্কে প্রচার করা হয়ে থাকে। এই উপলক্ষ্যে সাধারণ জনগণের মধ্যে তাঁতের কারুকাজ সম্পর্কে প্রচার করার জন্য সোশ্যাল মিডিয়া মাধ্যমকে বেছে নেওয়া হয়েছে। প্রধানমন্ত্রী বারংবার ভারতীয় হস্তচালিত তাঁত শিল্পে বিকাশ এবং তার ব্যবহারের ওপর জোর দিয়েছেন। এই পণ্যগুলি যাতে বিশ্বের বিভিন্ন দেশের সামনে তুলে ধরা যায় তার প্রয়াসও চালানো হচ্ছে। কোভিড-১৯ মহামারীর জেরে এখন বিভিন্ন প্রদর্শনী ও মেলা বন্ধ রয়েছে। তাই তাঁত শিল্পী এবং তাঁদের উৎপাদিত সামগ্রী অনলাইনের মাধ্যমে বিপণনের সুযোগ তৈরিতে বিশেষ জোর দেওয়া হয়েছে। আত্মনির্ভর ভারত গঠনের লক্ষ্যে হস্তচালিত তাঁত শিল্পের প্রসারে বিশেষ গুরুত্ব দেওয়া হয়েছে। উল্লেখ্য, ২০১৫ সালে প্রধানমন্ত্রী শ্রী নরেন্দ্র মোদী চেন্নাইয়ে প্রথম জাতীয় হস্তচালিত তাঁত দিবস উদযাপন অনুষ্ঠানে যোগ দিয়েছিলেন।
(CG/SS/NS
রাষ্ট্রপতিরসচিবালয়
ভিয়েতনামের সংসদীয় প্রতিনিধি দল রাষ্ট্রপতির সঙ্গে সাক্ষাৎ করেছে
নতুন দিল্লি, ১৯ ডিসেম্বর, ২০২১
মিঃ ভুং দিন হিউ –এর পৌরোহিত্যে ভিয়েতনামের একটি সংসদীয় প্রতিনিধি দল আজ রাষ্ট্রপতি ভবনে রাষ্ট্রপতি শ্রী রামনাথ কোবিন্দের সঙ্গে সাক্ষাৎ করেছেন ।
প্রতিনিধি দলকে স্বাগত জানিয়ে রাষ্ট্রপতি জানান, ভারত ও ভিয়েতনামের মধ্যে সুসম্পর্ক রয়েছে । দেশের জনগণ মহাত্মা গান্ধী এবং রাষ্ট্রপতি হো চি মিন-এর আদর্শকে অনুসরণ করে । দ্বিপাক্ষিক কৌশলগত অংশিদারিত্বকে সম্প্রসারিত করার পাশাপাশি রাজনৈতিক, বাণিজ্যিক, বিনিয়োগ, উন্নয়ন ক্ষেত্রে অংশিদারিত্ব, শক্তিক্ষেত্র, প্রতিরক্ষা ও নিরাপত্তা সহযোগিতা এবং দুই দেশের জনগণের মধ্যে সুসম্পর্ক রয়েছে ।
২০১৮ সালে ভিয়েতনাম সফরের কথা স্মরণ করে রাষ্ট্রপতি বলেন, ভিয়েতনামের সমৃদ্ধ সাংস্কৃতিক ঐতিহ্য এবং শক্তিশালী বৌদ্ধ সংযোগ সহ দুই দেশের মধ্যে প্রাচীন সভ্যতার আদান-প্রদানের বিষয়টি লক্ষ্য করা গেছে ।
রাষ্ট্রপতি আরও জানান, ভারত ও ভিয়েতনামের মধ্যে অর্থনৈতিক সম্পৃক্ততার একটি ইতিবাচক দিক বজায় রয়েছে । কোভিড ১৯ মহামারির জেরে উদ্বুদ্ধ সমস্যা থাকা সত্ত্বেও এই সুসম্পর্ক বজায় রয়েছে । দুই দেশের মধ্যে প্রতিরক্ষা অংশিদারিত্ব ক্রমাগত বৃদ্ধি পাচ্ছে বলেও তিনি উচ্ছ্বাস প্রকাশ করেন । তিনি বলেন, ভারত ও ভিয়েতনামের মধ্যে শক্তিশালী প্রতিরক্ষা সহযোগিতা সংশ্লিষ্ট অঞ্চলের শান্তি, নিরাপত্তা এবং সমৃদ্ধিতে বিশেষ অবদান রাখবে ।
বহুপাক্ষিক মঞ্চে ক্ষেত্রে ভারত ও ভিয়েতনামের মধ্যে সহযোগিতার কথা প্রসঙ্গে রাষ্ট্রপতি বলেন, রাষ্ট্রসংঘ এবং অন্যান্য সংস্থায় দুই দেশের সমন্বিত প্রচেষ্টাই উন্নয়নশীল দেশগুলি সংখ্যা গরিষ্ঠ কন্ঠস্বর হয়ে উঠেছে । তিনি উল্লেখ করেন যে, ভারত এবং ভিয়েতনাম উন্মুক্ত ,শান্তিপূর্ণ ,সমৃদ্ধশালী অন্তর্ভুক্তিমূলক এবং নিয়ম ভিত্তিক পদ্ধতিতে ভারত–প্রশান্ত মহাসাগরীয় অঞ্চলে আশিয়ান গোষ্ঠীভুক্ত দেশগুলির সঙ্গে কাজ করে চলেছে ।
CG/SS/RAB
(Visitor Counter : 94
প্রধানমন্ত্রীরদপ্তর
দিল্লি ক্যান্টনমেন্টের সেনা হাসপাতালের ইএনটি বিভাগে গত ১৮ মাসে ৫০টি সফল ককলিয়া প্রতিস্থাপনের প্রশংসায় প্রধানমন্ত্রী
নয়াদিল্লি ৫ অক্টোবর
প্রধানমন্ত্রী শ্রী নরেন্দ্র মোদী দিল্লি ক্যান্টনমেন্টের সেনা হাসপাতালের কান, নাক ও গলা  বিভাগে গত ১৮ মাসে পর পর ৫০টি সফল ককলিয়া প্রতিস্থাপনের প্রশংসা করেছেন।
এক্স হ্যান্ডেলে প্রেস ইনফরমেশন ব্যুরোর এক পোস্টের উল্লেখ করে প্রধানমন্ত্রী লিখেছেন:
“ককলিয়া প্রতিস্থাপনে এত বড় সাফল্যের জন্য অভিনন্দন। এই ধরনের নিষ্ঠা ও দক্ষতা বহু মানুষের উজ্জ্বল ও স্বাস্থ্যকর ভবিষ্যৎ সুনিশ্চিত করবে। এই সাফল্য চিকিৎসার সঙ্গে যুক্ত পেশাদারদের অঙ্গীকারের প্রমাণ দিচ্ছে।"
PG/MP/CS
(
বিজ্ঞানওপ্রযুক্তিমন্ত্রক
ন্যাশনাল অ্যাকাডেমি অফ ইন্ডিয়া মেডিক্যাল সায়েন্সেস  ২০২০র ডঃ তুলসী দাস চুঘ পুরস্কারের জন্য সিএসআইআর-সিডিআরআই এর বিজ্ঞানী ডঃ সতীশ মিশ্রকে মনোনীত করেছে
নয়াদিল্লী, ২৮ অক্টোবর, ২০২০
ন্যাশনাল অ্যাকাডেমি অফ ইন্ডিয়া মেডিক্যাল সায়েন্সেস -র পুরস্কার বাছাই কমিটি লক্ষ্ণৌয়ের সিএসআইআর-সিডিআরআই-এর মলিকিউলার প্যারাসাইটোলজি অ্যান্ড ইমিউনোলজির মুখ্য বিজ্ঞানী ডঃ সতীশ মিশ্রকে এ বছরের ডঃ তুলসী দাস চুঘ পুরস্কার দেওয়ার কথা ঘোষণা করেছে। ম্যালেরিয়া যে পরজীবির কারণে হয়ে থাকে সেই পরজীবির জীবনচক্র নিয়ে ডঃ মিশ্র গবেষণা করছেন। এই প্রক্রিয়াটি অত্যন্ত জটিল। এখানে দু ধরণের জীব এই পরজীবিকে আশ্রয় দেয়। পরজীবির তিনটি আক্রমণের পর্যায় থাকে। স্তন্যপায়ী প্রাণী এবং মশা উভয়ের ক্ষেত্রেই এই আক্রমণ সুসংবদ্ধভাবে বিন্যস্ত হওয়ার কারণে তার ফলে ম্যালেরিয়া হতে পারে। ডঃ মিশ্রের এ সংক্রান্ত গবেষণার স্বীকৃতি স্বরুপ তাঁকে এই পুরস্কার দেওয়ার সিদ্ধান্ত নেওয়া হয়েছে। প্লাস্মোডিয়াম বারঘাই এই পরজীবির উপরই ডঃ মিশ্র কাজ করছেন।
ন্যাশনাল অ্যাকাডেমি অফ ইন্ডিয়া মেডিক্যাল সায়েন্সেস  চিকিৎসা এবং সামাজিক দায়বদ্ধতার জন্য কাজ করে চলেছে। এই প্রতিষ্ঠান ওষুধ ও বিজ্ঞানের ক্ষেত্রে ভারতীয় গবেষকদের অভূতপূর্ব সাফল্য অর্জনকে স্বীকৃতি দেয়। ডঃ মিশ্রকে ডঃ তুলসী দাস চুঘ পুরস্কার হিসেবে একটি প্রশস্তিপত্র, স্মারক পদক এবং নগদ অর্থ দেওয়া হবে।
CG/CB /NS
(Visitor Counter : 186
প্রধানমন্ত্রীরদপ্তর
প্রধানমন্ত্রী শান্ত অরুণাচল প্রদেশের এক ঝলক সকলের সঙ্গে ভাগ করে নিয়েছেন
নয়াদিল্লি, ১৪ এপ্রিল, ২০২৩
প্রধানমন্ত্রী শ্রী নরেন্দ্র মোদী শান্ত অরুণাচল প্রদেশের সৌন্দর্য সকলের সঙ্গে ভাগ করে নিয়েছেন।
কেন্দ্রীয় স্বরাষ্ট্র মন্ত্রী শ্রী অমিত শাহ ওই রাজ্যের এই সুন্দর ছবিটি তুলেছেন।
এক ট্যুইট বার্তায় প্রধানমন্ত্রী তাঁর প্রতিক্রিয়া জানিয়ে বলেছেন, “শান্ত-সুন্দর অরুণাচল প্রদেশ”!
PG/CB/SB
(
স্বরাষ্ট্র মন্ত্রক
চতুর্থ পর্যায়ের লকডাউন- কেন্দ্রীয় স্বরাষ্ট্র মন্ত্রকের জারি করা নির্দেশাবলী অনুযায়ী রাজ্য এবং কেন্দ্রশাসিত অঞ্চলগুলি নিষেধাজ্ঞার নির্দেশাবলী শিথিল করতে পারবেনা, স্থানীয় প্রশাসনের মূল্যায়ণ ও স্বাস্থ্য মন্ত্রকের নির্দেশাবলী অনুসারে প্রয়োজনে সেগুলি আরো কঠোরভাবে মেনে চলার নির্দেশ দিতে পারে
নয়াদিল্লী, ১৮ মে, ২০২০
কেন্দ্রীয় স্বরাষ্ট্র মন্ত্রকের ১৭ই মে লকডাউনের নিষেধাজ্ঞার বিষয়ে পরিবর্তিত নির্দেশাবলী জারি করেছে। ৩১শে মে পর্যন্ত লকডাউন বাড়ানো হয়েছে। যদিও এই নিষেধাজ্ঞার মধ্যে বেশ কিছু ক্ষেত্রে ছাড় দেওয়া হয়েছে।
আজ থেকে নতুন এই নির্দেশাবলী কার্যকর হয়েছে। কেন্দ্রীয় স্বাস্থ্য ও পরিবার কল্যাণ মন্ত্রকের ১৭ই মে জারি করা সংশোধিত নির্দেশাবলী অনুযায়ী রাজ্য ও কেন্দ্রশাসিত অঞ্চলগুলি এখন রেড, অরেঞ্জ ও গ্রীণ জোন নির্ধারণ করতে পারবে। রেড ও অরেঞ্জ জোনের মধ্যে স্থানীয় প্রশাসনের দেওয়া বিভিন্ন তথ্য ও স্বাস্থ্য মন্ত্রকের নির্দেশাবলী অনুযায়ী কন্টেনমেন্ট ও বাফার জোন চিহ্নিত করা যাবে।
কন্টেনমেন্ট জোনের মধ্যে সমস্ত নির্দেশ কঠোরভাবে মেনে চলতে হবে। শুধুমাত্র অত্যাবশ্যক পরিষেবাকেই এখানে অনুমতি দেওয়া হয়েছে। দেশ জুড়ে সীমিত সংখ্যক কাজকর্ম করার ক্ষেত্রে নিষেধাজ্ঞা জারি করা হয়েছে। কেন্দ্রীয় স্বরাষ্ট্র মন্ত্রকের নির্দেশ অনুসারে নির্দিষ্ট যেসব ক্ষেত্রে নিষেধাজ্ঞা জারি করা হয়েছে সেগুলি ছাড়া বাকি কাজকর্ম করা যেতে পারে।
এই প্রেক্ষিতে কেন্দ্রীয় স্বরাষ্ট্র মন্ত্রক আবারও রাজ্য ও কেন্দ্রশাসিত অঞ্চলগুলিকে জানিয়েছে যে লকডাউনের নিষেধাজ্ঞার মধ্যে যদিও অনেক বিষয়ে ছাড় দেওয়া হয়েছে কিন্তু রাজ্য ও কেন্দ্রশাসিত অঞ্চলগুলি মন্ত্রকের জারি করা নিষেধাজ্ঞাগুলিকে শিথিল করতে পারবেনা। স্থানীয় পর্যায়ে পরিস্থিতি বিবেচনা করে তারা প্রয়োজন হলে কিছু কিছু ক্ষেত্রে নিষেধাজ্ঞা কঠোর ভাবে জারি করতে পারে।
রাজ্য ও কেন্দ্রশাসিত অঞ্চলগুলিকে আরও জানানো হয়েছে স্থানীয় পর্যায়ে বিভিন্ন জোন চিহ্নিত করার ক্ষেত্রে তারা যেন কেন্দ্রীয় স্বাস্থ্য ও পরিবার কল্যাণ মন্ত্রকের পরিবর্তিত নির্দেশাবলী বিবেচনা করে। জনসাধারণের সুবিধার্থে কেন্দ্র এবং বিভিন্ন রাজ্য যেন এই নির্দেশাবলীর বিষয়ে প্রচার চালায় সে বিষয়েও অনুরোধ করা হয়েছে।
রাজ্য ও কেন্দ্রশাসিত অঞ্চলগুলিকে এই বিষয়ে পাঠানো সরকারি চিঠিটি দেখার জন্য নিচের লিঙ্কে ক্লিক করুন -
https://static.pib.gov.in/WriteReadData/userfiles/MHA%20DO%20Lr.%20Dt.%2017.5.2020%20to%20Chief%20Secretaries%20reg.%20strict%20compliance%20of%20new%20guidelines%20issued%20on%2017.5.2020.pdf
(CG/CB/SS/NS
স্বরাষ্ট্র মন্ত্রক
কোভিড-১৯ সংক্রমণের বিরুদ্ধে লড়াইয়ে সর্বশক্তি প্রয়োগ করতে, কেন্দ্রীয় স্বরাষ্ট্র মন্ত্রক, রাজ্য সরকার ও কেন্দ্র শাসিত অঞ্চলের প্রশাসক দের অনুরোধ জানিয়েছে
নতুন দিল্লি, ১ এপ্রিল, ২০২০
দেশ জুড়ে কোভিড-১৯ সংক্রমণ প্রতিরোধে এবং সংক্রমণ ছড়িয়ে পড়া রুখতে ও শৃংখল ভাঙতে, লক ডাউন চলাকালীন কি কি পদক্ষেপ নিতে হবে সে বিষয়ে ভারত সরকারের কেন্দ্রীয় স্বরাষ্ট্র মন্ত্রক  এবং রাজ্য সরকার ও কেন্দ্র শাসিত অঞ্চলের প্রশাসনের সঙ্গে আলোচনা সাপেক্ষে একত্রে একটি সমন্বিত নির্দেশিকা জারি করেছে।
লক্ষ্য করা যাচ্ছে যে, বেশ কয়েকটি রাজ্য এবং কেন্দ্র শাসিত অঞ্চল লক ডাউন চলাকালীন, ২০০৫ সালের বিপর্যয় মোকাবিলা আইন অনুযায়ী যে সমস্ত পরিষেবা বা পণ্যে ছাড় দেওয়া হয়েছে তার বাইরেও বেশ কিছু ক্ষেত্রে ছাড় দিয়ে চলেছে।
এই অবস্থার দিকে নজর দিয়ে এবং এই অবস্থা চলতে থাকায়, কেন্দ্রীয় স্বরাষ্ট্র সচিব অজয় কুমার ভাল্লা,সব কটি রাজ্যের মুখ্য সচিব দের এবং কেন্দ্র শাসিত অঞ্চলের প্রশাসক দের লেখা এক চিঠিতে কঠোর ভাবে লক ডাউন নিয়মনীতি মেনে চলার অনুরোধ করেছেন। কোভিড-১৯ সংক্রমণের বিরুদ্ধে লড়াইয়ে সর্বশক্তি দিয়ে,২০০৫ সালের বিপর্যয় মোকাবিলা আইন মোতাবেক প্রশাসনিক ক্ষমতা প্রয়োগের কথাও বলেছেন।
(CG/PPM
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৫৮ কোটি ২৫ লক্ষ ছাড়িয়েছে
সুস্থতার হার ২০২০-র মার্চ থেকে এ যাবৎ সর্বোচ্চ ৯৭.৬৩ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ২৫ হাজার ৭২
দেশে সুস্পষ্টভাবে করোনায় আক্রান্তের সংখ্যা ৩ লক্ষ ৩৩ হাজার ৯২৪, যা ১৫৫ দিনে সর্বনিম্ন
সুস্পষ্টভাবে আক্রান্তের হার দেশে মোট আক্রান্তের ১.০৩ শতাংশ; যা ২০২০’র মার্চ থেকে সর্বনিম্ন
দৈনিক-ভিত্তিতে আক্রান্তের হার ১.৯৪ শতাংশ, যা গত ২৮ দিন ৩ শতাংশের নীচে
নয়াদিল্লি, ২৩ অগাস্ট, ২০২১
ভারতে কোভিড-১৯ টিকাকরণের সংখ্যা ৫৮ কোটি ২৫ লক্ষ ছাড়িয়েছে। আজ সকাল ৮টা পর্যন্ত পাওয়া তথ্যানুযায়ী, মোট টিকাকরণের সংখ্যা ৫৮ কোটি ২৫ লক্ষ ৪৯ হাজার ৫৯৫।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৫৩,৪০৫
৮২,১৫,০০০
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,০৪,৩৯৭
১,২৫,৭৪,২৬৪
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
২১,৬৯,০০,৩৮৬
১,৯৪,৭৭,৯৫৬
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১২,২৬,১৬,৫৯৯
৪,৮৭,৮৮,৯৭০
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
৮,৩৩,৩৮,৭৪৭
৪,১৯,৭৯,৮৭১
|
|
মোট
|
|
|
|
৫৮,২৫,৪৯,৫৯৫
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
দেশে গত ২৪ ঘণ্টায় আরোগ্যলাভ করেছেন ৪৪ হাজার ১৫৭ জন। এর ফলে, মহামারী শুরু সময় থেকে মোট সুস্থতার সংখ্যা ৩ কোটি ১৬ লক্ষ ৮০ হাজার ৬২৬।
দেশে সুস্থতার হার ২০২০-র মার্চ থেকে এ যাবৎ সর্বাধিক ৯৭.৬৩ শতাংশে পৌঁছেছে।
রাজ্য/কেন্দ্রশাসিত অঞ্চলগুলির পাশাপাশি, কেন্দ্রীয় সরকারের ধারাবাহিকভাবে সমন্বয়মূলক প্রয়াসের ফলে দৈনিক-ভিত্তিতে আক্রান্তের সংখ্যা গত ৫৭ দিন ৫০ হাজারের নীচে রয়েছে।
অন্যদিকে, দেশে গত ২৪ ঘণ্টায় নতুন করে আক্রান্তের সংখ্যা ২৫ হাজার ৭২, যা ১৬০ দিনে সর্বনিম্ন।
সুস্থতার সংখ্যা ক্রমাগত বৃদ্ধি পাওয়ায় এবং দৈনিক-ভিত্তিতে আক্রান্তের সংখ্যা লাগাতার কমতে থাকায় দেশে সুস্পষ্টভাবে করোনায় আক্রান্তের সংখ্যা ৩ লক্ষ ৩৩ হাজার ৯২৪, যা ১৫৫ দিনে সর্বনিম্ন। সুস্পষ্টভাবে করোনায় আক্রান্তের হার বর্তমানে দেশে মোট আক্রান্তের কেবল ১.০৩ শতাংশ, যা গত বছরের মার্চ থেকে সর্বনিম্ন।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১২ লক্ষ ৯৫ হাজার ১৬০টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা ৫০ কোটি ৭৫ লক্ষ ৫১ হাজার ৩৯৯।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.৯১ শতাংশে, যা গত ৫৯ দিন ৩ শতাংশের নীচে। একইভাবে, দৈনিক-ভিত্তিতে আক্রান্তের হার ১.৯৪ শতাংশ। দৈনিক-ভিত্তিতে আক্রান্তের হার গত ২৮ দিন ৩ শতাংশের নীচে রয়েছে এবং গত ৭৭ দিন ৫ শতাংশের নীচে।
CG/BD/SB
(
কেবিনেট
যুৱ বিষয়ত সহযোগিতাৰ বাবে ভাৰত আৰু টিউনিছিয়াৰ মাজত স্বাক্ষৰিত বুজাবুজিৰ চুক্তিত কেবিনেটৰ অনমোদন
প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেটে যুৱ বিষয়ত সহযোগিতা প্ৰসাৰৰ বাবে ভাৰত আৰু টিউনিছিয়াৰ মাজত স্বাক্ষৰিত বুজাবুজিৰ চুক্তিত অনমোদন জনাইছে৷ নতুন দিল্লীত ০৩.১০.২০১৭ত এই চুক্তিখন স্বাক্ষৰিত হৈছিল৷
চুক্তিখনৰ লক্ষ্য হ’ল—ভাৰতীয় যুৱ প্ৰজন্মৰ মাজত আন্তঃৰাষ্ট্ৰীয় দৃষ্টিকোণ সৃষ্টি কৰা, ধাৰণা, মূল্যবোধ আৰু সংস্কৃতিৰ আদান-প্ৰদানক উদগণি যোগোৱা আৰু যুৱ প্ৰজন্মক শান্তি আৰু সম্প্ৰীতি প্ৰসাৰত জড়িত কৰোৱা৷
বুজাবুজিৰ চুক্তিখন ৫বছৰৰ বাবে প্ৰযোজ্য হ’ব৷ চুক্তিখনৰ অন্তৰ্গত সহযোগিতাৰ দিশসমূহ তলত উল্লেখ কৰা ধৰণৰঃ
১.যুৱ বিনিময় অনুষ্ঠান আয়োজন,
২. আন্তঃৰাষ্ট্ৰীয় সন্মিলন আৰু কৰ্মশালালৈ আমন্ত্ৰণৰ বিনিময়৷
৩. প্ৰিণ্টেড সামগ্ৰী, ফিল্ম, অভিজ্ঞতা, গৱেষণা আৰু আন তথ্যৰ বিনিময়৷
৪. যুৱ শিবিৰ, যুৱ মহোৎসৱ আৰু আন সহযোগিতামূলক যুৱ অনুষ্ঠান, অধ্যয়ন ভ্ৰমণ, যুৱ বিষয়ক সৰু কৰ্মশালা আৰু সন্মিলনত অংশগ্ৰহণ৷
প্রধানমন্ত্রীরদপ্তর
ভিয়েতনামের প্রধানমন্ত্রীর সঙ্গে ভারতের প্রধানমন্ত্রীর সাক্ষাৎ
নয়াদিল্লি, ০৪ নভেম্বর, ২০১৯
প্রধানমন্ত্রী শ্রী নরেন্দ্র মোদী আজ ব্যাংককে ইন্ডিয়া – আসিয়ান এবং পূর্ব এশিয়া শিখর বৈঠকের ফাঁকে ভিয়েতনামের প্রধানমন্ত্রী মিঃ গুয়েন জুয়ান ফুক – এর সঙ্গে সাক্ষাৎ করেন।
উভয় নেতাই ভারত ও ভিয়েতনামের মধ্যে ঐতিহাসিক ও পরম্পরাগত বন্ধুত্বপূর্ণ সম্পর্কের কথা উল্লেখ করে বলেন, দু’দেশের সম্পর্ক সাংস্কৃতিক ও সভ্যতাগত যোগসূত্রের পাশাপাশি, পারস্পরিক আস্থা তথা বোঝাপড়া এবং আঞ্চলিক ও আন্তর্জাতিক মঞ্চগুলিতে নিবিড় সহযোগিতার ভিত্তির ওপর গড়ে উঠেছে।
দুই নেতার বৈঠকে সম্প্রতি উভয় দেশের মধ্যে উচ্চ পর্যায়ের আলাপ-আলোচনার প্রসঙ্গ তুলে ধরা হয়। এ ধরনের আলাপ-আলোচনার ফলে উভয় দেশের মধ্যে প্রতিরক্ষা ও নিরাপত্তা, অর্থনীতি ও ব্যবসা-বাণিজ্য সহ বিভিন্ন ক্ষেত্রে সহযোগিতা আরও মজবুত হয়েছে এবং মানুষের সঙ্গে মানুষের যোগাযোগ আরও নিবিড় হয়েছে।
প্রতিরক্ষা ও নিরাপত্তা ক্ষেত্রে উভয় দেশের মধ্যে ক্রমবর্ধমান সহযোগিতা প্রসঙ্গে দুই পক্ষই নৌ-বাণিজ্য ক্ষেত্রে সহযোগিতা আরও বাড়ানোর ব্যাপারে সম্মত হয়েছে। দুই দেশের প্রধানমন্ত্রীই সন্ত্রাস ও উগ্রপন্থার বিপদ নিয়ে আলোচনা করেন এবং এ ধরনের সমস্যার মোকাবিলায় আরও ঘনিষ্ঠ সমন্বয় বজায় রেখে কাজ করার ব্যাপারে সহমত হন।
উভয় পক্ষই ভারত – প্রশান্ত মহাসাগরীয় অঞ্চলে শান্তি, নিরাপত্তা ও সমৃদ্ধির প্রসারে কাজ করার লক্ষ্যে নিজেদের আগ্রহের কথা পুনরায় জানায়। উভয় নেতাই আন্তর্জাতিক আইন অনুযায়ী, আইনের শাসন-ভিত্তিক ব্যবস্থা বজায় রাখার ব্যাপারে অঙ্গীকারবদ্ধ হন। এ ধরনের নীতি অনুসরণের ফলে দক্ষিণ চীন সাগরে বাণিজ্যিক যাতায়াত, পরিবহণ প্রভৃতি ক্ষেত্রে নিরপেক্ষতা আরও বাড়বে।
আগামী বছর আসিয়ান শিখর বৈঠকে সভাপতির দায়িত্ব গ্রহণকারী ভিয়েতনামের সঙ্গে আরও ঘনিষ্ঠ যোগাযোগ বজায় রেখে কাজ করার ব্যাপারে এবং ২০২০ – ২১ পর্যন্ত রাষ্ট্রসংঘের নিরাপত্তা পরিষদে অস্থায়ী সদস্য হিসাবে এই দেশটির সঙ্গে ঘনিষ্ঠ সমন্বয় বজায় রাখার ক্ষেত্রে ভারতের আগ্রহের কথা প্রধানমন্ত্রী শ্রী নরেন্দ্র মোদী পুনরায় উল্লেখ করেন।
CG/BD/SB
(Visitor Counter : 53
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী আগামীকাল হিমাচল প্রদেশ সফর করবেন
নয়াদিল্লি, ২৬ ডিসেম্বর, ২০১৮
প্রধানমন্ত্রী শ্রী নরেন্দ্র মোদী আগামীকাল হিমাচল প্রদেশ সফরে যাচ্ছেন। তিনি সেখানে রাজ্য সরকারের এক বছর পূর্তি উপলক্ষে আয়োজিত অনুষ্ঠানে যোগ দেবেন। এই উপলক্ষে তিনি রাজ্য সরকারের সাফল্য নিয়ে তথ্যাদি প্রকাশ করবেন। কাংড়া জেলার ধর্মশালায় এক জনসভাতেও তিনি ভাষণ দেবেন। এর পাশাপাশি তিনি বিভিন্ন সরকারি প্রকল্পের সুফলভোগীদের সঙ্গেও মতবিনিময় করবেন।
CG/BD/SB
(Visitor Counter : 82
প্রধানমন্ত্রীরদপ্তর
অস্ট্রেলিয়ার প্রধানমন্ত্রী মিঃ স্কট মরিসনের সঙ্গে প্রধানমন্ত্রী নরেন্দ্র মোদীর টেলিফোনে কথপোকথন
নয়াদিল্লি, ০৩ জানুয়ারি, ২০২০
প্রধানমন্ত্রী শ্রী নরেন্দ্র মোদী আজ অস্ট্রেলিয়ার প্রধানমন্ত্রী মিঃ স্কট মরিসনের সঙ্গে টেলিফোনে কথা বলেন।
অস্ট্রেলিয়ায় দীর্ঘদিন ধরে দাবানলের দরুণ প্রাণহানি ও সম্পত্তির ক্ষয়ক্ষতির ঘটনায় প্রধানমন্ত্রী সব ভারতবাসীর পক্ষ থেকেগভীর সমবেদনা জানান। এই অপ্রত্যাশিত প্রাকৃতিক বিপর্যয়ে অস্ট্রেলিয়াবাসীর প্রতি ভারতের সমর্থনের কথাও তিনি জানান।
সাম্প্রতিক বছরগুলিতে দুই দেশের মধ্যে সম্পর্কের অগ্রগতিতে সন্তোষ প্রকাশ করে প্রধানমন্ত্রী অস্ট্রেলিয়ার সঙ্গে কৌশলগত অংশীদারিত্ব বৃদ্ধিতে ভারতের অঙ্গীকার পুনর্ব্যক্ত করেন। এ প্রসঙ্গে অস্ট্রেলিয়ার প্রধানমন্ত্রীর সুবিধা মতো সময়ে ভারত সফরের জন্য শ্রী মোদী আগ্রহ প্রকাশ করেন।
প্রধানমন্ত্রী নতুন বছরে অস্ট্রেলিয়ার প্রধানমন্ত্রী ও সেদেশের জনগণকে শুভেচ্ছা জানান।
CG/CB/SB
(Visitor Counter : 89
প্রধানমন্ত্রীরদপ্তর
প্রধানমন্ত্রীর পৌরহিত্যে কোভিড-১৯ প্রতিরোধে প্রতিষেধক তৈরি এবং পরিকল্পনা বিষয়ে পর্যালোচনা বৈঠক
নয়াদিল্লী, ৩০ জুন, ২০২০
প্রধানমন্ত্রী শ্রী নরেন্দ্র মোদীর পৌরহিত্যে আজ এক উচ্চপর্যায়ের বৈঠকে কোভিড-১৯ প্রতিরোধে প্রতিষেধক তৈরির পরিকল্পনা এবং প্রস্তুতির বিষয়গুলি পর্যালোচনা করা হয়। কবে এই প্রতিষেধক তৈরি করা যাবে তা নিয়েও বৈঠকে আলোচনা হয়।
প্রধানমন্ত্রী মনে করেন,ভারতের মতো বিশাল ও বৈচিত্র্যপূর্ণ জনসংখ্যার একটি দেশে প্রতিষেধক সরবরাহে ক্ষেত্রে অনেকগুলি বিষয় বিবেচনা করতে হবে। এরমধ্যে ওষুধ সরবরাহ শৃঙ্খলা ব্যবস্থাপনা, উচ্চ ঝুঁকিপূর্ণ ব্যক্তিদের ক্ষেত্রে অগ্রাধিকার, বেসরকারী ক্ষেত্র সহ এই প্রক্রিয়ায় জড়িত সমস্ত প্রতিষ্ঠানের মধ্যে সমন্বয় সাধন এবং নাগরিক সমাজের ভূমিকার অন্তর্ভুক্তির মত বিষয়গুলি রয়েছে।
প্রধানমন্ত্রী এই ধরণের জাতীয় প্রচেষ্টায় চারটি গুরুত্বপূর্ণ বিষয় তুলে ধরেন। প্রথমত, দূর্বল উচ্চ ঝুঁকিপূর্ণ লোকেদের তাৎক্ষণিক প্রতিষেধক প্রদানের জন্য চিহ্নিত করা এবং তাদের অগ্রাধিকার দেওয়া। উদাহরণ স্বরূপ, চিকিৎসক, নার্স, স্বাস্থ্যকর্মী সহ সমনের সারির করোনা যোদ্ধা এবং সাধারণভাবে দূর্বল মানুষদের এই প্রতিষেধক দেওয়ার প্রয়োজন রয়েছে। দ্বিতীয়ত, যে কেউ যে কোনো জায়গায় কোনো শর্ত ছাড়াই প্রতিষেধক পেতে পারবেন, এ ক্ষেত্রে প্রতিবন্ধকতা তৈরি হওয়া উচিত নয়। তৃতীয়ত, প্রতিষেধকটির দাম যুক্তিসঙ্গত হতে হবে এবং সর্বজনীনভাবে উপলব্ধ হওয়া উচিত। কাউকেই এই প্রতিষেধক থেকে বঞ্চিত করা উচিত নয়। চতুর্থত প্রতিষেধক উপাদন থেকে প্রতিষেধক প্রদান এই সমস্ত প্রক্রিয়াতে প্রযুক্তি ভিত্তিক ২৪ ঘন্টার নজরদারি ব্যবস্থাপনা থাকা উচিত।
প্রধানমন্ত্রী কর্মকর্তাদের একটি বিস্তৃত পদ্ধতিতে বর্তমানে ব্যবহৃত প্রযুক্তির বিকল্পগুলি মূল্যায়নের জন্য নির্দেশ দিয়েছেন, এতে সকলকে সবচেয়ে ভালভাবে এবং সময়মত প্রতিষেধক প্রদান করা সম্ভব হবে।
প্রধানমন্ত্রী এ জাতীয় প্রতিষেধক প্রয়োগের জন্য অবিলম্বে বিশদ পরিকল্পনা গ্রহণের নির্দেশ দিয়েছেন।
আলোচনায় প্রতিষেধক তৈরির বর্তমান অবস্থাও পর্যালোচনা করা হয়। প্রধানমন্ত্রী কোভিড-১৯এর বিরুদ্ধে প্রতিষেধক তৈরির ক্ষেত্রে সক্রিয় ভূমিকা পালনের জন্য ভারতের প্রতিশ্রুতির কথা তুলে ধরেন।
(CG/SS/NS
শিল্পওবাণিজ্যমন্ত্রক
শ্রী পীযূষ গোয়েল ভারত ও বাংলাদেশের মধ্যে অবাধ বাণিজ্যের ব্যাপারে ঐ দেশকে ভারতের সম্পূর্ণ সহযোগিতার আশ্বাস দিয়েছেন
নতুনদিল্লি, ২২শে ডিসেম্বর, ২০২০
রেল, শিল্প ও বানিজ্য, উপভোক্তা বিষয়ক, খাদ্য ও গণবণ্টন মন্ত্রী শ্রী পীযূষ গোয়েল আজ বাংলাদেশকে আশ্বস্ত করে জানিয়েছেন ভারতের পক্ষ থেকে দু'দেশের মধ্যে বাধাহীন ব্যবসা-বাণিজ্যের বিষয়টিকে নিশ্চিত করা হবে । কৃষি ক্ষেত্র সম্পর্কে ভারত-বাংলাদেশ ডিজিটাল সম্মেলনে মন্ত্রী বলেছেন বাংলাদেশকে ভারত বেশকিছু পণ্যসামগ্রীর উপর মাশুলমুক্ত বাজারের সুবিধা দিচ্ছে । আর্থিক সমৃদ্ধির সুবিধা যাতে দুই দেশের মানুষ, বিশেষ করে কৃষকরা পেতে পারেন তার জন্য একযোগে কাজ করার তিনি আহ্বান জানিয়েছেন , যার ফলে একটি উন্নত ও উজ্জ্বল ভবিষ্যৎ উভয় দেশের নাগরিকের জন্য সুনিশ্চিত হবে ।
শ্রী গোয়েল বলেছেন ভারত এবং বাংলাদেশ একটি উষ্ণ ও সৌহার্দ্যপূর্ণ সম্পর্ক বজায় রাখে। পারস্পরিক আস্থা ও বন্ধুত্বের উপর ভিত্তি করে যে সম্পর্ক গড়ে উঠেছে, সেটি আর্থিক দিক থেকে লাভ ক্ষতির অঙ্কের হিসেবের বাইরে। তিনি বলেছেন এই অংশীদারিত্ব এই অঞ্চলের কাছে আদর্শ উদাহরণ। যা আসলে সুপ্রতিবেশীসুলভ সম্পর্কের প্রতিফলন। " গত ছয় বছর ধরে এই সম্পর্ক আরও ভালো হয়েছে, দুটি দেশের ব্যবসা-বাণিজ্য ও আর্থিক যোগাযোগ বৃদ্ধি পেয়েছে। এছাড়াও যোগাযোগ এবং পরিকাঠামোগত বিভিন্ন প্রকল্প রূপায়িত হচ্ছে ।" শ্রী গোয়েল বলেছেন প্রধানমন্ত্রী শ্রী নরেন্দ্র মোদী এবং বাংলাদেশের প্রধানমন্ত্রী শেখ হাসিনার বাণিজ্যবান্ধব অভিন্ন দৃষ্টিভঙ্গি পোষণ করেন। তারা দুই দেশের জনসাধারণের সমৃদ্ধির জন্য উচ্চাকাঙখীও।
মন্ত্রী বলেছেন উভয় দেশের ৫0 শতাংশের বেশি মানুষ কৃষি ক্ষেত্রের সঙ্গে যুক্ত, যার ফলে আর্থসামাজিক ক্ষেত্রে এর বিপুল প্রভাব রয়েছে। "বাংলাদেশ খাদ্যে স্বনির্ভর হওয়ায় আমরা অত্যন্ত আনন্দিত। এখন কৃষি ক্ষেত্রকে আধুনিকীকরণের উপর গুরুত্ব দেওয়া হয়েছে। এই বিষয়টিতে দুটি দেশ একসঙ্গে সহযোগিতামূলক ভূমিকা পালন করতে পারে। উভয় দেশের জন্য কৃষি, পরিবর্তন নিয়ে আসতে পারে। কৃষি ক্ষেত্রে দ্বিপাক্ষিক সহযোগিতার মাধ্যমে বর্তমান অর্থনৈতিক সংকটকে অতিক্রম করা সম্ভব। "
বাংলাদেশের কৃষকদের সমৃদ্ধশালী করে তোলার জন্য সে দেশের সরকারের উৎসাহেরও মন্ত্রী প্রশংসা করেছেন। তিনি এই বিষয়ে ভারতের পক্ষে সব রকমের সহযোগিতার আশ্বাস দিয়েছেন। পরিবহন, সেচ, প্রাতিষ্ঠানিকভাবে ঋণ প্রদান, বাজারজাতকরণের সুবিধে, বীজ, নিমের আস্তরণ যুক্ত সার, কৃষিক্ষেত্রে ব্যবহৃত বিভিন্ন যন্ত্রপাতি ও সংশ্লিষ্ট ক্ষেত্রে যুক্ত কুটির শিল্পের জন্য বিভিন্ন সরকারি উদ্যোগের মাধ্যমে ভারতে কিভাবে কৃষকদের সাহায্য করা হয় তিনি সেবিষয়ে বিস্তারিত জানিয়েছেন ।
সম্প্রতি বাংলাদেশকে মাশুল মুক্ত যে ব্যবস্থার সুযোগ দেওয়া হয়েছে সেই প্রসঙ্গ উল্লেখ করে মন্ত্রী জানিয়েছেন, ভারতের বিপুল বাজারের সুযোগ বাংলাদেশ এর ফলে নিতে পারবে। দ্বিপাক্ষিক সহযোগিতার প্রসঙ্গ উল্লেখ করে শ্রী গোয়েল বলেছেন, বাংলাদেশ ভারত থেকে আমদানি করার ট্রাক্টর প্রচুর পরিমাণে ব্যবহার করে। খাদ্য প্রক্রিয়াকরণ শিল্পের ক্ষেত্রে দুটি দেশ একে অন্যের কাছ থেকে নানা বিষয়ে জানতে পারে ౼এর ফলে আন্তর্জাতিক বাজারে উভয় দেশ তার উপস্থিতি বাড়াতে পারবে। রেল পরিবহনে দুটি দেশের মধ্যে নিবিড় সম্পর্কের কথা উল্লেখ করে তিনি বলেছেন পরিকাঠামো উন্নয়নে এক্ষেত্রে আরও নানান উদ্যোগ নেওয়া সম্ভব। আন্তর্জাতিক বস্ত্রশিল্পের বাজারে বাংলাদেশ এবং ভারত কিভাবে তাদের উপস্থিতি বাড়াতে পারে সে নিয়ে দুই দেশের সরকার কাজ করে চলেছে। এর মাধ্যমে আমরা জনসাধারণের জন্য কর্মসংস্থান সৃষ্টি করতে পারব, পাশাপাশি ব্যবসা-বাণিজ্য থেকে আয় বাড়বে ౼যার মধ্য দিয়ে আর্থিক উন্নয়ন ত্বরান্বিত হবে।
স্বাস্থ্যওপরিবারকল্যাণমন্ত্রক
কোভিড-১৯-এর সর্বশেষ বিবরণ
নয়াদিল্লি, ২৩ মার্চ, ২০২৩
দেশব্যাপী টিকাকরণ অভিযানের আওতায় এ পর্যন্ত ২২০.৬৫ কোটি ডোজ প্রতিষেধক দেওয়া হয়েছে। এর মধ্যে ৯৫.২০ কোটি দ্বিতীয় ডোজ এবং ২২.৮৬ কোটি সতর্কতামূলক ডোজ
গত ২৪ ঘন্টায় ৭,৫৩০ ডোজ টিকা দেওয়া হয়েছে
দেশে বর্তমানে চিকিৎসাধীন রোগীর সংখ্যা ৭,৬০৫
অ্যাক্টিভ রোগীর হার ০.০২ শতাংশ
সুস্থতার হার বর্তমানে ৯৮.৭৯ শতাংশ
গত ২৪ ঘন্টায় সুস্থ হয়েছে ৭১৮ জন, এ পর্যন্ত সুস্থ হয়ে উঠেছেন মোট ৪ কোটি ৪১ লক্ষ ৬০ হাজার ৯৯৭
বিগত ২৪ ঘন্টায় নতুন করে করোনা আক্রান্ত ১,৩০০ জন
দৈনিক সংক্রমণ হার ১.৪৬%
সাপ্তাহিক সংক্রমণ হার ১.০৮%
৯২.০৬ কোটি নমুনা পরীক্ষা এ পর্যন্ত করা হয়েছে, এর মধ্যে গত ২৪ ঘন্টায় ৮৯ হাজার ৭৮টি নমুনা পরীক্ষা করা হয়েছে
PG/PM/DM/
(Visitor Counter : 60
প্রধানমন্ত্রীরদপ্তর
ইন্দোনেশিয়ায় বিমান দুর্ঘটনায় প্রাণহানীর খবরে প্রধানমন্ত্রীর শোক প্রকাশ
নতুন দিল্লি, ১০শে জানুয়ারী, ২০২১
প্রধানমন্ত্রী শ্রী নরেন্দ্র মোদী, ইন্দোনেশিয়ায় বিমান দুর্ঘটনায় প্রাণহানীর খবরে গভীর দুঃখ প্রকাশ করেছেন।
এক ট্য়ুইট বার্তায় প্রধানমন্ত্রী বলেছেন, “ইন্দোনেশিয়ায় দুর্ভাগ্যজনক বিমান দুর্ঘটনায় যাঁরা প্রাণ হারিয়েছেন, তাঁদের পরিবারকে গভীর সমবেদনা জানাই। সঙ্কটের এই সময়ে ভারত, ইন্দোনেশিয়ার সঙ্গে রয়েছে।”
প্রধানমন্ত্রীরদপ্তর
প্রধানমন্ত্রী কোভিড – ১৯ এর বিরুদ্ধে লড়াইয়ে সশস্ত্র বাহিনীর ভূমিকার প্রশংসা করেছেন
নতুন দিল্লি, ৬ই মে, ২০২১
প্রধানমন্ত্রী শ্রী নরেন্দ্র মোদী কোভিড – ১৯ এর বিরুদ্ধে লড়াইয়ে সশস্ত্র বাহিনীর ভূমিকার প্রশংসা করেছেন।
প্রতিরক্ষা মন্ত্রী শ্রী রাজনাথ সিং এর নিবন্ধ “অদৃশ্য শত্রুর সঙ্গে যুদ্ধ : কোভিড – ১৯ সংক্রমণ বৃদ্ধির প্রেক্ষিতে প্রতিরক্ষা মন্ত্রকের উদ্যোগ” শীর্ষক একটি নিবন্ধের প্রসঙ্গে উল্লেখ করে এক ট্যুইট বার্তায় প্রধানমন্ত্রী বলেছেন : “জল, স্থল ও নভো... কোভিড – ১৯ এর বিরুদ্ধে লড়াইকে শক্তিশালী করতে আমাদের সশস্ত্র বাহিনী সব রকমের চেষ্টা চালাচ্ছে।”
SDG/CB/SFS
(
স্বাস্থ্যওপরিবারকল্যাণমন্ত্রক
ভারতের আরও একটি উল্লেখযোগ্য সাফল্য, দৈনিক ভিত্তিতে নমুনা পরীক্ষায় সর্বকালীন রেকর্ড
এই প্রথমবার দৈনিক কোভিড নমুনা পরীক্ষার সংখ্যা ১৫ লক্ষের কাছাকাছি
মোট নমুনা পরীক্ষার সংখ্যা অপ্রত্যাশিতভাবে বেড়ে প্রায় ৭ কোটি
নয়াদিল্লি, ২৫ সেপ্টেম্বর, ২০২০
কোভিড-১৯-এর বিরুদ্ধে লড়াইয়ে ভারতের আরও একটি ঐতিহাসিক সাফল্য। এক উল্লেখযোগ্য সাফল্যের অঙ্গ হিসেবে এই প্রথমবার দেশে একদিনেই সর্বাধিক প্রায় ১৫ লক্ষ কোভিড নমুনা পরীক্ষার রেকর্ড স্থাপিত হয়েছে।
দেশে গত ২৪ ঘন্টায় ১৪ লক্ষ ৯২ হাজার ৪০৯টি নমুনা পরীক্ষা হয়েছে। এর ফলে মোট নমুনা পরীক্ষার সংখ্যা বেড়ে প্রায় ৭ কোটি  হয়েছে।
দৈনিক ভিত্তিতে নমুনা পরীক্ষার হারে এই অপ্রত্যাশিত বৃদ্ধি সম্ভব হয়েছে দেশে নমুনা পরীক্ষাগারগুলির সক্ষমতা ও নেটওয়ার্ক সম্প্রসারণের ফলে।
দেশে গত নয়দিনে ১ কোটির মতো কোভিড নমুনা পরীক্ষা করা হয়েছে। আজ পর্যন্ত প্রতি ১০ লক্ষে নমুনা পরীক্ষার হার ৪৯ হাজার ৯৪৮।
অধিক সংখ্যায় নমুনা পরীক্ষার ফলাফলের ভিত্তিতে আক্রান্তের হার ধীরে ধীরে কমছে। যে রাজ্যগুলিতে অধিক সংখ্যায় নমুনা পরীক্ষা হচ্ছে, সেখান থেকেও আক্রান্তের হার ক্রমশ কমছে বলে জানা গেছে। জাতীয় স্তরে আজ পর্যন্ত আক্রান্তের হার দাঁড়িয়েছে ৮.৪৪ শতাংশ। নমুনা পরীক্ষার পরিকাঠামো সম্প্রসারণের সঙ্গে সঙ্গে রাজ্য / কেন্দ্রশাসিত অঞ্চলগুলিতে দৈনিক ভিত্তিতে নমুনা পরীক্ষার হারও সমানভাবে বাড়ছে। ২৩টি রাজ্য / কেন্দ্রশাসিত অঞ্চলে প্রতি ১০ লক্ষ জনসংখ্যায় নমুনা পরীক্ষার হার জাতীয় গড় হার ৪৯ হাজার ৯৪৮-এর তুলনায় বেশি।
প্রধানমন্ত্রীর অগ্রাধিকার এবং নিয়মিত কোভিড পরিস্থিতি পর্যালোচনার বিষয়টি দেশে করোনা পরিস্থিতির নিয়ন্ত্রণে অত্যন্ত কার্যকরী হয়েছে। সম্প্রতি প্রধানমন্ত্রী আক্রান্তের সংখ্যা তুলনামূলক অধিক, এমন সাতটি রাজ্য / কেন্দ্রশাসিত অঞ্চলের পরিস্থিতি ও প্রস্তুতি পর্যালোচনা করেছেন। রাজ্য / কেন্দ্রশাসিত অঞ্চলগুলিকে অধিক সংখ্যায় নমুনা পরীক্ষার হার বাড়ানোর জন্য প্রয়োজনীয় ক্ষমতা দেওয়া হয়েছে। রাজ্যগুলিকে পরামর্শ দিয়ে বলা হয়েছে, র্যাপিড অ্যান্টিজেন টেস্টের ফলাফল যদি নেগেটিভ আসে, সেক্ষেত্রে আরও নিশ্চিত হওয়ার জন্য আরটি-পিসিআর পদ্ধতিতে নমুনা পরীক্ষা করা বাধ্যতামূলক।
দেশে নমুনা পরীক্ষাগারের সংখ্যা বৃদ্ধির সঙ্গে সঙ্গে নমুনা পরীক্ষার সংখ্যাও ক্রমশ বাড়ছে। সরকারি ও বেসরকারি মিলিয়ে মোট নমুনা পরীক্ষাগারের সংখ্যা এখনও পর্যন্ত ১,৮১৮।
CG/BD/DM
(